Remote Desktop Services

**Remote Desktop Services** (skraćeno **RDS**, u prevodu Usluge udaljenog pristupa), poznat i kao **Terminal Services** u ranijim Windows verzijama jedna je od komponenti Microsoft Windowsa koja korisniku omogućava kontrolu nad udaljenim računarom ili virtualnom mašinom putem računarske mreže. RDS je Microsoftova implementacija "thin client" (tanki klijent) arhitekture, kod koje je Windows softver i cijela radna površina računara na kojem je server, učinjena dostupnom bilo kojem udaljenom korisniku koji podržava RDP. Čitav korisnički interfejs Windowsa koji korisnik vidi je interfejs sa servera gdje se sve radnje izvršavaju, a spojenom korisniku se taj sadržaj samo prenosi. To nije isto što i prenos samo aplikacije, kao što je Microsoftov App-V, u kojem se samo računarski program prenosi korisniku.

RemoteFX je dodan u RDS kao dio Servisnog Paketa 1 za Windows Server 2008 R2 .

## Opis 
RDS je prvi put objavljen pod imenom "Terminal Server" u samostalnom operativnom sistemu "Windows NT Server 4.0 Terminal Server Edition". Počev od Windowsa 2000 ova komponenta se mogla instalirati kao opcija i postala je sastavni dio Windows NT porodice operativnih sistema i poboljšavala se sa svakom verzijom Windowsa. Naziv "Remote Desktop Services" je došao sa izlaskom "Windows Server 2008 R2" 2009. godine.

Obična verzija Windowsa uključuje tri klijentske komponente koje koriste RDS:

# Windows udaljena pomoć (Windows Remote Assistance) 
# Veza s udaljenom radnom površinom (Remote Desktop Connection - RDC) 
# Brzo prebacivanje korisnika (Fast User Switching)

## Komponente servera 
Ključna komponenta RDS servera je *Terminal Server* (`termdd.sys`) koji osluškuje TCP port 3389. Kada se klijent protokola udaljene radne površine (RDP) poveže na taj port, on je označen jedinstvenom identifikacijom (SessionID). Tada se pokreće prijava podsistema (winlogon.exe) i grafičkog podsistema GDI, koji obrađuje posao autentifikacije korisnika i predstavljanja grafičkog interfejsa. Ovi izvršni programi se učitaju u novoj sesiji, a ne u sesiji za konzolu na kojoj je recimo prijavljen lokalni administrator. Prilikom stvaranja nove sesije, grafički upravljački programi i upravljački programi za tastaturu i miša zamjenjuju se upravljačkim programima specifičnim za RDP: `RdpDD.sys` i `RdpWD.sys`.

`RdpDD.sys` je upravljački program koji bilježi promjene na grafičkom interfejsu i prenosi ih preko RDP-a. `RdpWD.sys` je upravljački program koji prima unos tastature i miša preko TCP veze i predstavlja ih klijentu. Također je moguće stvaranje *virtualnih kanala* koji omogućuju preusmjeravanje i drugih uređaja, kao što su lokalni diskovi, zvuk, pisači i COM portovi. RDP komunikacije su šifrirane pomoću 128-bitne RC4 enkripcije. Windows Server 2003 i noviji mogu koristiti šifriranja u skladu sa FIPS 140 .

## Klijentski softver 
### Veza s udaljenom radnom površinom 
**Veza s udaljenom** **radnom** **površinom** (Remote Desktop Connection - RDC, često samo **Remote Desktop**, a prethodno poznat i kao **Microsoft Terminal Services Client**, **mstsc** ili **tsclient**) je klijent aplikacija za RDS. Korisniku omogućuje daljinsko prijavljivanje na umrežen računar na kojem se nalazi terminalni server. RDC pokazuje grafički interfejs radne površine (ili grafički interfejs aplikacije) udaljenog sistema, kao da mu se pristupa lokalno. Pored redovnog korisničkog imena i lozinke za prijavu na udaljenu sesiju, RDC podržava i korištenje pametnih kartica za prijavljivanje. Pomoću RDC verzije 6.0 i novije, rezolucija udaljene sesije može se postaviti nezavisno od postavki na udaljenom računaru.

### Ostali klijenti 
Microsoft ima službeni klijent za OSX:

* Microsoft Remote Desktop za Mac

Postoje i drugi ne-Microsoftovi klijenti koji implementiraju podskupove Microsoftove funkcionalnosti za niz platformi. Tu spadaju:

* rdesktop, za Linux/Unix i Microsoft Windows 
* tsclient, za Linux
*Remmina, za Linux
* ORD, za Apple Macintosh

## Također pogledajte 
* BlueKeep  
* Virtual Network Computing

## Reference 
## Vanjski linkovi 
* Usluge udaljene radne površine

Kategorija:Windows